jkorsvik/nowiki_second_scrape_merged huggingface dataset:
Lorenzo Sanz

Lorenzo Sanz Mancebo (født 19. april 1943 i Madrid, død 21. mars 2020 samme sted) var en spansk forretningsmann. Han var klubbpresident for Real Madrid 1995–2000 og eier av Málaga CF fra 2006.


== Liv og virke ==
Sanz spilte fotball som målmann i sin ungdom. Han slo seg opp som forretningsmann og skapte seg en formue innen eiendoms- og byggebransjene.Han tiltrådte som president i Real Madrid 26. november 1995 etter at Ramón Mendoza ble nødt til å fratre på grunn av klubbens store økonomiske problemer. Sanz forsøkte å vende den negative trenden ved å verve storspillere og verdensstjerner som Davor Suker og Predrag Mijatovic. Dette førte til at Real Madrid vant Champions League for første gangen siden 1966, både i 1998 og i 2000. Men dette strakk likevel ikke til for å å dekke de finansielle problemer som fortsatt bestod i klubben, og ved presidentvalget i 2000 tapte Sanz mot Florentino Pérez.Sanz kjøpte Málaga CF i juli 2006.Den 21. mars 2020 døde Sanz av COVID-19.


== Referanser ==
Hashem Bathaie Golpayegani

Hashem Bathaie Golpayegani (persisk: سید هاشم بطحایی گلپایگانی‎; født 1941 i Golpayegan i Iran, død 16. mars 2020 i Qom) var en iransk sjiageistlig og storayatollah og representant for provinsen Teheran i Ekspertrådet i Iran. Han var dessuten en sayyid.
Han studerte ved Qom-seminaret.
Bathaie stilte til valg i 2016 til Ekspertrådet på listene til Folkets eksperter og Moderasjonens venner.
Den 15. mars 2020 meldte Al Arabiya English at han var blitt smittet med SARS-CoV-2, viruset som kan føre til covid-19. Den 16. mars døde Golpayegani av infeksjonen.


== Referanser ==


== Eksterne lenker ==
Offisielt nettsted
(en) Hashem Bathaie Golpayenagi – kategori av bilder, video eller lyd på Commons
Svratka (elv)

Svratka (tidligere Švarcava; tysk: Schwarzach) er en venstre sideelv til Thaya i Tsjekkia.
Svratkas kilde ligger i Mähren ved fjellet Žákova i fjellområdet Žďárské vrchy. En annen kilde kommer fra forsthuset Blatka; denne sideelven er også kjent som Břimovka. Mellom fjellet Otrok nær landsbyen Herálec og samløpet med Trhonický potok nedenfor Jimramov, dannet elven Svratka den historiske grensen mellom Böhmen og Mähren. Svratka renner gjennom Brno, der Brno-demningen (Brněnská přehrada) ble bygget mellom 1936 og 1940. I Thaya renner den inn i reservoaret Věstonická nádrž nær landsbyen Ivaň.
De største sideelvene er Jihlava og Svitava.
Navnet kommer sannsynligvis fra det gammelböhmiske ordet sworti («å vri»). Inntil ganske nylig ble elven også kalt Schwarzawa eller Švarcava. Svratka kalles fremdeles Piava av mange innbyggere (spesielt i Brno-området). Dette for å minnes deltagelsen og offeret i Piave-slagene i Nord-Italia i første verdenskrig, der mange mähriske soldater falt i tjeneste for den keiserlige/kongelige hæren.


== Referanser ==


== Eksterne lenker ==
(en) Svratka (river) – kategori av bilder, video eller lyd på Commons
Tore K. Kvien

Tore Kristian Kvien (født 1949) er en norsk forsker og professor emeritus ved Universitetet i Oslo.I 1986 tok Kvien doktorgrad i revmatologi, og samme år ble han ansatt som overlege ved Diakonhjemmet Sykehus. Fra 1994 ledet han sykehusets revmatologiske avdeling frem til han pensjonerte seg i 2019.Kvien er blant Norges mest siterte forskere i internasjonale vitenskapelige tidsskrifter. I 2019 ble han utnevnt til ridder av 1. klasse av St. Olavs Orden for sin innsats innen revmatologi.


== Referanser ==


== Eksterne lenker ==
Tore K. Kvien i Scholia
Nasser Shabani

Nasser Shabani (persisk: ناصر شعبانی‎; død 13. mars 2020) var en iransk general og en ledende kommandant for Irans revolusjonsgarde. Han innrømmet åpent å ha benyttet houthiopprørere til å angripe saudiarabiske oljetankskip.


== Biografi ==
Shabani begynte på sin militære løpebane i 1982 under Iran-Irak-krigen. Han deltok i å underkue det maoistiske amolopprøret samme år. I Iran-Irak-krigens siste år ble han forfremmet til å lede flere av revolusjonsgardens fronter. Han spilte en nøkkelrolle i operasjon Mersad. Senere skrev han en rekke bøker om krigen.
I 2011 ble han  president for Imam Hussein-universitetet og ble en av representantene for Tharallah-leiren.I 2018 fremholdt han i iranske statsmedier at Irans revolusjonsgarde hadde beordret houthistyrker i Jemen til å angripe to saudiske oljetankere i Bab al-Mandab-stredet.
Shabani døde av covid-19 den 13. mars 2020.


== Referanser ==
Simon Kollerup

Simon Kollerup (født 20. mai 1986 i Thisted kommune) er en dansk cand.scient.pol. og politiker  (S). Han har vært handelsminister (ervervsminister) i Regjeringen Mette Frederiksen siden 27. juni 2019.Siden 15. september 2011 har han vært medlem av Folketinget, valgt for Thistedkredsen (Nordjyllands storkrets).Kollerup er utdannet statsviter fra Københavns Universitet.


== Referanser ==


== Eksterne lenker ==
Offisielt nettsted 
(en) Simon Kollerup – kategori av bilder, video eller lyd på Commons 
(da) Simon Kollerup hos Folketinget 
Simon Kollerup på Twitter
Svitava (elv)

Svitava (tysk: Zwitta) er en venstre sideelv til Svratka i Tsjekkia.
Svitavas kilde ligger på 472 moh. om lag tre kilometer nordvest for Svitavy i åsene Svitavská pahorkatina nær landsbyen Javorník og danner i sitt øvre løp en naturlig grense mellom Böhmen og Mähren.
Langs elvas kurs i sørøstlig retning finnes en rekke mindre byer: Svitavy, Lány, Hradec nad Svitavou, Březová nad Svitavou, Brněnec, Rozhraní, Letovice, Svitávka, Mladkov u Boskovic, Skalice nad Svitavou, Lhota Rapotina, Doubravice nad Svitavou, Rájec-Jestřebí, Ráječko og Blansko hvor hun tar seg gjennom Drahan-fjellene (Drahanská vrchovina).
Andre steder og byer videre langs elven er Adamov u Brna, Bílovice nad Svitavou og Brno. I den sørlige utkanten av Brno strømmer Svitava etter 98 kilometer ut i Svratka nær Přízřenice.
Svitava har et nedbørfelt på 1 150 km². I 1997 hadde Svitava en stor flom; mindre flommer forekommer igjen og igjen.


== Referanser ==


== Eksterne lenker ==
(en) Svitava – kategori av bilder, video eller lyd på Commons
Maritta Marke

Maritta Marke (født Asta Margit Svensson 30. juni 1905 i Äsperöd i Sverige, død 8. desember 1983 i Stockholm i Sverige) var en svensk skuespiller og sanger. 


== Filmer (utvalg) ==
1931 – Trøtte Teodor (Trötte Teodor)
1932 – En kärleksnatt vid Öresund
1932 – Lyckans gullgossar
1932 – Svärmor kommer
1933 – Giftasvuxna döttrar
1935 – Kärlek efter noter
1935 – Ekteskapsleken (Äktenskapsleken)
1936 – Kungen kommer
1936 – Släkten är värst
1937 – Gøi på landet (Pensionat Paradiset)
1938 – Med folket för fosterlandet
1938 – Milly, Maria och jag
1940 – Juninatten
1945 – Änkeman Jarl
1955 – Luffaren och Rasmus
1958 – Mannekeng i rødt (Mannekäng i rött)
1960 – Nå mørket faller på (När mörkret faller)
1963 – Den gule bilen (Den gula bilen)
1966 – Yngsjömordet


== Familie ==
Maritta Marke var gift med den norskfødte skuespilleren Leif Amble-Næss. Sammen ble de foreldre til den svenske skuespilleren og regissøren Lars Amble.


== Referanser ==


== Eksterne lenker ==
(en) Maritta Marke på Internet Movie Database 
(sv) Maritta Marke i Svensk Filmdatabas 
(en) Maritta Marke hos The Movie Database
Anna Lindahl

Anna Cecilia Eleonora Lindahl (født 24. mars 1904 i Stockholm i Sverige, død 17. februar 1952 i Stockholm i Sverige) var en svensk skuespiller.


== Filmer (utvalg) ==
1934 – Sången om den eldröda blomman
1935 – Under falsk flagg
1938 – Vingar kring fyren
1939 – Gläd dig i din ungdom
1939 – Filmen om Emelie Högqvist
1942 – Gula kliniken
1943 – Ungt blod
1944 – Vändkorset
1945 – Moderskapets kval och lycka
1946 – Driver dugg, faller regn (Driver dagg faller regn)
1949 – Lång-Lasse i Delsbo
1950 – Mamma gör revolution


== Referanser ==


== Eksterne lenker ==
(en) Anna Lindahl på Internet Movie Database 
(sv) Anna Lindahl i Svensk Filmdatabas 
(en) Anna Lindahl hos The Movie Database
Martha Herbert

Martha R. Herbert er en amerikansk lege og universitetslektor i nevrologi ved Harvard University og pediatrisk nevrolog ved Massachusetts General Hospital.
Herbert har hevdet at mange barn med autisme har biomedisinske ubalanser, og at disse problemene forverrer symptomene på autisme. Hun har også hevdet at autisme trigges av miljøfaktorer, og har tilrådet autistiske pasienter en gluten- og kaseinfri diett. I 2006 ble hun engasjert som ekspertvitne i en rettssak hvor et foreldrepar hevdet at deres datters autisme var utløst av muggsopp. Herberts vitneutsagn ble avvist av retten som konkluderte med at det ikke fantes vitenskapelige holdepunkt for en slik hypotese. Hun har også medvirket i filmen Documenting Hope hvor det hevdes at endringer i miljø og livsstil helt eller delvis kan helbrede tilstander som autisme, ADHD, autoimmunitet etc.I 1998 ble hypotesen om en sammenheng mellom vaksiner og autisme fremsatt av den britiske legen Andrew Wakefield, denne er senere avvist som forskningsjuks og Wakefield avskiltet som lege. I de alternative kretser innen autisme står denne hypotesen likevel sterkt, og Martha Herbert har vært foredragsholder på konferanse arrangert av den vaksinefiendtlige organisasjonen AutismOne. Hun har også gitt ut bok sammen med Robert F. Kennedy jr. om kvikksølvforbindelsen thiomersal som brukes som konserveringsmiddel i enkelte vaksiner.Senere har Herbert hevdet en sammenheng mellom autisme og elektromagnetisk stråling.


== Bibliografi ==
Herbert, Martha; Weintraub, Karen (2012). The Autism Revolution: Whole-Body Strategies for Making Life All It Can Be. Random House Publishing Group. ISBN 9780345527219. 
Kennedy Jr., Robert F.; Hyman, Mark; Herbert, Martha (2015). Thimerosal: Let the Science Speak. Skyhorse. ISBN 978-1634504423. 


== Referanser ==
Stortingets veikomite

Stortingets veikomite var en av Stortingets komiteer for saksforberedelse. Som fast komite blei den oppretta i 1854.I begrunnelse for opprettelsen het det i innstilling fra valgkomiteen: «Derimod vil Storthinget denne Gang have at behandle Veibudgettet, og det er derfor formeentlig rigtigt, at der nedsættes en særskilt Committee angaaende Veivæsenet, til hvilken i saa Fald andre Sager vedkommende Communicationsvæsenet kunde henvises.»Ei tid hadde komiteen også ansvar for landbruksspørsmål generelt, ettersom veianlegg og landbruk var knytta til hverandre. I 1889 blei det imidlertid oppretta en egen jordbrukskomite.Fra 1931 blei saker om landverts kommunikasjoner behandla i en ny vei- og jernbanekomite, som fra 1950 gikk over i samferdselskomiteen.


== Referanser ==
Lennart Hardell

Lennart Hardell (født 18. oktober 1944) er en svensk professor i onkologi og forsker tilknyttet Umeå universitet.
Hardell har i hovedsak forsket på kreftrisiko ved forskjellige miljømessige påvirkninger. Mest kjent er han for sin forskning på elektromagnetisk stråling, og han har gjennomført en rekke studier på sammenhengen mellom mobilstråling og hjernekreft. Hans studier var avgjørende for at International Agency for Research on Cancer i 2011 klassifiserte ikke-ioniserende stråling som mulig kreftfremkallende.Enkelte av Hardells kreftadvarsler har fått konsekvenser for lovgiving og gitt ham anerkjennelse, herunder at plantevernmiddelet Hormoslyr ble forbudt. På den annen side har han fått kritikk for mange tilfeller av falske alarmer, og han har derfor blitt kalt for «svensk mester i kreftalarmer». Særlig har hans forskning på elektromagnetisk stråling blitt kritisert for gjennomgående svakheter i design. Hans studier har vært av typen case control hvor man har intervjuet kreftpasienter om deres mobilbruk og derved har vært sårbar for overrapportering ved mistanke om en slik sammenheng. Hans forskningsresultater står i sterk kontrast til majoriteten av forskningen på området som ikke finner holdepunkter for at denne typen stråling medfører helsefare.I 1994 bestemte svenske Cancerfonden seg for å ikke bevilge mer penger til Hardells forskningsprosjekter. Begrunnelsen var at hans forskning ikke holdt høy nok kvalitet.Hardell er tilknyttet flere organisasjoner som har som agenda å redusere eksponeringen for ikke-ioniserende stråling i samfunnet og å spre informasjon om de angivelige helsefarene ved slik stråling:

Physicians’ Health Initiative for Radiation and Environment
The Environment and Cancer Research Foundation
Oceania Radiofrequency Scientific Advisory Association
EMF:dataHan var en av initiativtakerne til oppropet «5G Appeal» i 2019 der det ble advart mot innføring av 5G-teknologi i samfunnet og advart mot at strålingen blant annet kunne gi kreft, autisme og hukommelsestap. Oppropet ble senere brukt i en propagandakampanje i TV-kanalen Russia Today.


== Referanser ==


== Eksterne lenker ==
Lennart Hardell i Scholia
Sabal palmetto

Sabal palmetto er en palmeart som vokser i sørøstlige USA og deler av Karibia.
Den har en opprett stamme som blir 10–25 m høy med en diameter på 30–60 cm. Hos noen planter sitter bladfestene igjen, mens de faller av hos andre så stammen blir ganske glatt. I krona sitter 15–30 vifteformede blad. Småbladene er 55–120 cm lange og 2,5–4,2 cm brede. Blomsterstandene er tre ganger forgrenete og like lange eller lengre som bladene. Blomstene er 6 mm i diameter og kremhvite. Fruktene er kulerunde, svarte, saftige, 5–13 mm i diameter og inneholder ett frø.Arten har ikke strenge krav til pH, saltinnhold eller fuktighet i jorda, men den fortrekker nøytral eller alkalisk jord med sand, mergel eller kalkstein. Den tåler skogbrann bedre enn de fleste andre trær. Sabal palmetto er vanlig i mange ulike vegetasjonstyper som sanddyner, sumpsypressumper og furuskog på steingrunn.I de amerikanske sørstatene vokser Sabal palmetto sammen med virakfuru, sumpfuru og andre furuarter, virginiaeiner, eviggrønne eikearter, Gordonia lasianthus, Persea borbonia, magnolia, ambratre, rødlønn, sumpsypress og svinehickory. I sørlige Florida og i Karibia vokser den sammen med tropiske treslag. I undervegetasjonen finnes blant annet kristtorn, bærlyng, Lyonia, Morella cerifera, Serenoa repens, Smilax, Pteridium, Rubus, giftsumak og epifytter som spansk mose og andre planter i ananasfamilien. Sabal palmetto finnes ofte sammen med innførte arter som Casuarina, kokospalme og brasiliansk peppertre.Utbredelsen omfatter det meste av Florida, men ikke innlandet nord i delstaten. Arten finnes nordover i en ca. 20 km smal sone langs atlanterhavskysten til Cape Fear i Nord-Carolina. Det finnes også en isolert bestand lenger nord på Cape Hatteras i Nord-Carolina. Ved kysten mot Mexicogolfen strekker utbredelsen seg vestover til St. Andrews Bay i Florida. Sabal palmetto finnes også på Cuba, Bahamas og Turks- og Caicosøyene.Sabal palmetto er mye plantet langs gater i det sørlige USA, også utenfor det naturlige utbredelsesområdet. Den er delstatstre i Sør-Carolina og Florida. Seminolene brukte denne palmen til mange formål. Palmehjertet, altså toppskuddet, kan spises som en grønnsak, noe som er bakgrunnen for det engelske navnet cabbage palmetto, «kålpalme».


== Galleri ==

		
		
		
		


== Referanser ==


== Eksterne lenker ==
(en) Sabal palmetto i Encyclopedia of Life 
(en) Sabal palmetto i Global Biodiversity Information Facility 
(en) Sabal palmetto hos ITIS 
(en) Sabal palmetto hos NCBI 
(en) Sabal palmetto hos The International Plant Names Index 
(en) Sabal palmetto hos Tropicos 
(en) Kategori:Sabal palmetto – bilder, video eller lyd på Wikimedia Commons 
(en) Sabal palmetto – galleri av bilder, video eller lyd på Wikimedia Commons 
Sabal palmetto – detaljert informasjon på Wikispecies
Sabal minor

Sabal minor er en palmeart som vokser i sørøstlige USA og nordøstlige Mexico.
Stammen er som regel underjordisk, og planten har 4–10 vifteformede blad. Småbladene er 34–84 cm lange og 1,4–3,7 cm brede. Blomsterstanden er opprett, to ganger forgrenet og mye lengre enn bladene. Blomstene er 3,5–5,2 mm i diameter. Fruktene er avlange, brunsvarte, ganske tørre, 6,2–8,5 mm lange og 6,4–9,7 mm brede.
Sabal minor vokser i fuktig skog og sumper. Den er utbredt i Alabama, Arkansas, Florida, Georgia, Louisiana, Mississippi, Nord-Carolina, Oklahoma, Sør-Carolina og Texas. En trodde tidligere at arten var endemisk for USA, men i 1999 ble det publisert et funn fra Nuevo León i Mexico.


== Galleri ==

		
		
		


== Litteratur ==
«Sabal minor». Flora of North America. Besøkt 22. mars 2020. 
«Dwarf Palmetto (Sabal minor)». Carolina Nature. Besøkt 22. mars 2020. 


== Eksterne lenker ==
(en) Sabal minor i Encyclopedia of Life 
(en) Sabal minor i Global Biodiversity Information Facility 
(en) Sabal minor hos ITIS 
(en) Sabal minor hos NCBI 
(en) Sabal minor hos The International Plant Names Index 
(en) Sabal minor hos Tropicos 
(en) Kategori:Sabal minor – bilder, video eller lyd på Wikimedia Commons 
(en) Sabal minor – galleri av bilder, video eller lyd på Wikimedia Commons 
Sabal minor – detaljert informasjon på Wikispecies
Jihlava (elv)

Jihlava (tysk: Igel) er en høyre sideelv til Svratka i Tsjekkia.
Jihlavas kilde ligger på Det böhmisk-mähriske høylandet (Českomoravská vrchovina) vest for landsbyen Jihlávka, noen få meter under det europeiske hovedvannskillet. Løpet går hovedsakelig i nordøstlig retning til byen Jihlava og svinger herfra mot sørøst. Etter 181 kilometer renner Jihlava nær Ivaň inn i Svratka, bare noen få meter fra Svratkas samløp med Thaya-reservoaret Věstonická nádrž.
De viktigste sideelvene er på venstre bredd Oslava nær Ivančice, og på høyre side Jihlávka i Jihlava og Rokytná i Ivančice.


== Referanser ==


== Eksterne lenker ==
(en) Jihlava (river) – kategori av bilder, video eller lyd på Commons
Leo Väisänen

Leo Väisänen (født 23. juli 1997) er en finsk fotballspiller som spiller for den svenske klubben IF Elfsborg.


== Landslaget ==
Han ble tatt ut i Finlands EM-tropp til EM i fotball 2021.


== Referanser ==


== Eksterne lenker ==
(en) Leo Väisänen – UEFA 
(en) Leo Väisänen – Transfermarkt 
(en) Leo Väisänen – national-football-teams.com 
(en) Leo Väisänen – WorldFootball.net 
(en) Leo Väisänen – FootballDatabase.eu 
(de) Leo Väisänen – fussballdaten.de 
(en) Leo Väisänen – Soccerway 
(en) Leo Väisänen – EU-Football.info 
(en) Leo Väisänen – FBref
Jasse Tuominen

Jasse Sakari Tuominen  (født 12. november 1995) er en finsk fotballspiller spm spiller for den svenske klubben BK Häcken.


== Referanser ==


== Eksterne lenker ==
(en) Jasse Tuominen – UEFA 
(en) Jasse Tuominen – Transfermarkt 
(en) Jasse Tuominen – national-football-teams.com 
(en) Jasse Tuominen – WorldFootball.net 
(en) Jasse Tuominen – FootballDatabase.eu 
(en) Jasse Tuominen – Soccerway 
(en) Jasse Tuominen – EU-Football.info 
(no) Jasse Tuominen – Norges Fotballforbund 
(en) Jasse Tuominen – FBref
Frithjof Lykke-Enger

Frithjof Lykke-Enger (født 1902, død 1992) var en norsk arkitekt.
Lykke-Enger hadde sin utdannelse som arkitekt fra Norges tekniske høgskole med eksamen i 1930. 
Han har tegnet en rekke bygårder, forretnings- og kontorbygninger i Oslo. Hans mest kjente arkitektoniske verk er Norges vassdrags- og energidirektorats hovedkontor (NVE-bygget) på Majorstuen som han tegnet sammen med sin bror Knut Enger..


== Referanser ==
Serenoa repens

Serenoa repens er en palmeart som vokser i sørøstlige USA. Den er den eneste arten i slekta Serenoa.
Stammen er forgrenet og som regel krypende. Av og til er stammen opprett og kan bli 1–3 m høy. De vifteformede bladene er 60–90 cm i diameter og enten klart grønne eller blågrønne. Ansamlingen med blader er 1,2–1,8 m høy og like bred. Bladstilken er 60 cm lang og skarpt sagtannet. Blomstene er kremhvite, duftende og 4–5 mm i diameter. Fruktene er først grønne, så oransje og til slutt svarte. De er ca. 2 cm lange og 1 cm i diameter.Serenoa repens vokser i ulike miljøer fra sanddyner og tørre kratt til fuktig løvskog og furusavanner. Den danner ofte store bestander og kan være helt dominerende i skogbunnen. Utbredelsen omfatter kystslettene fra Jasper, Colleton og Charleston i Sør-Carolina til St. Tammany Parish i Louisiana.Bærene er mye brukt som medisin mot godartet prostataforstørrelse. En metaanalyse publisert av Cochrane Collaboration i 2012 klarte ikke å påvise noen virkning av Serenoa repens. En annen metaanalyse publisert i 2016 viser derimot at legemiddelet Permixon, som inneholder ekstrakt fra palmen, har god virkning.


== Galleri ==

		
		
		
		


== Referanser ==


== Eksterne lenker ==
(en) Serenoa repens – oversikt og omtale av artene i WORMS-databasen 
(en) Serenoa repens i Encyclopedia of Life 
(en) Serenoa repens i Global Biodiversity Information Facility 
(en) Serenoa repens hos ITIS 
(en) Serenoa repens hos NCBI 
(en) Serenoa repens hos The International Plant Names Index 
(en) Serenoa repens hos Tropicos 
(en) Kategori:Serenoa repens – bilder, video eller lyd på Wikimedia Commons 
(en) Serenoa repens – galleri av bilder, video eller lyd på Wikimedia Commons 
Serenoa repens – detaljert informasjon på Wikispecies
Ane Halsboe-Jørgensen

Ane Halsboe-Jørgensen (født 4. mai 1983 i Fjerritslev) er en dansk cand.scient.pol. og politiker (S). Hun har vært minister i Regjeringen Mette Frederiksen siden den ble dannet 27. juni 2019. Fra juni 2019 til
august 2021 var hun utdannelses- og forskningsminister og fra august 2021 kultur- og kirkeminister. Etter folketingsvalget 1. november 2022 ble det etter lange forhandlinger dannet en trepartiregjering 15. desember, med Mette Frederiksen som statsminister. Samtidig ble Ane Halsboe-Jørgensen arbeidsminister.
Fra 15. september 2011 har hun vært medlem av Folketinget, valgt for Brønderslevkredsen i Nordjyllands storkrets.


== Referanser ==


== Eksterne lenker ==
(da) Ane Halsboe-Jørgensen hos Folketinget 
Ane Halsboe-Jørgensen på Twitter 
Ane Halsboe-Jørgensen på Instagram
Robin Lod

Robin Lod (født 17. april 1993) er en finsk fotballspiller som spiller for den amerikanske klubben Minnesota United FC.


== Landslaget ==
Han ble tatt ut i Finlands EM-tropp til EM i fotball 2021.


== Referanser ==


== Eksterne lenker ==
(en) Robin Lod – FIFA 
(en) Robin Lod – UEFA 
(en) Robin Lod – Major League Soccer 
(en) Robin Lod – Transfermarkt 
(en) Robin Lod – national-football-teams.com 
(en) Robin Lod – WorldFootball.net 
(en) Robin Lod – FootballDatabase.eu 
(en) Robin Lod – Soccerway 
(en) Robin Lod – EU-Football.info 
(en) Robin Lod – FBref
Rasmus Schüller

Rasmus Schüller (født 18. juni 1991) er en finsk fotballspiller som spiller for den svenske klubben Djurgårdens IF Fotboll.


== Landslaget ==
Han ble tatt ut i Finlands EM-tropp til EM i fotball 2021.


== Referanser ==


== Eksterne lenker ==
(en) Rasmus Schüller – FIFA 
(en) Rasmus Schüller – UEFA 
(en) Rasmus Schüller – Major League Soccer 
(en) Rasmus Schüller – Transfermarkt 
(en) Rasmus Schüller – national-football-teams.com 
(en) Rasmus Schüller – WorldFootball.net 
(en) Rasmus Schüller – Soccerbase.com 
(en) Rasmus Schüller – FootballDatabase.eu 
(en) Rasmus Schüller – Soccerway 
(en) Rasmus Schüller – EU-Football.info
Ida Ericson-Molard

Ida Lovisa Wilhelmina Ericson-Molard (født 13. februar 1853 i Stockholm, død 1927) var en svensk billedhugger.
Ericson-Molard studerte ved kunstakademiet i Stockholm 1872–1880. Hun flyttet deretter til Paris der hun giftet seg med den norsk-franske komponisten og bohemen William Molard. Hun deltok ved Parissalongene i 1885 og 1898 samt under Verdensutstillingen i 1900.
Blant hennes mest kjente verk er Simson och Delila, Salome og relieffene Min dotter og En vaggvisa.


== Referanser ==


== Kilder ==
Svenskt konstnärslexikon del II, side 158, Allhems Förlag, Malmö.
Jesse Joronen

Jesse Pekka Joronen (født 21. mars 1993) er en finsk fotballspiller som spiller for den italienske klubben Venezia.


== Landslaget ==
Han ble tatt ut i Finlands EM-tropp til EM i fotball 2021.


== Referanser ==


== Eksterne lenker ==
(en) Jesse Joronen – FIFA 
(en) Jesse Joronen – UEFA 
(en) Jesse Joronen – Transfermarkt 
(en) Jesse Joronen – national-football-teams.com 
(en) Jesse Joronen – WorldFootball.net 
(en) Jesse Joronen – Soccerbase.com 
(en) Jesse Joronen – FootballDatabase.eu 
(en) Jesse Joronen – Soccerway 
(en) Jesse Joronen – EU-Football.info 
(en) Jesse Joronen – FBref